CELEX: 52006PC0918
Language: hu
Date: 2006-12-22
Title: Javaslat az Európai parlament és a Tanács rendelete a nemzetközi számviteli standardok alkalmazásáról szóló 1606/2002/EK rendeletnek a Bizottságra ruházott végrehajtási hatáskörök gyakorlása tekintetében történő módosításáról

Fontos jogi nyilatkozat

|

52006PC0918

Javaslat az Európai parlament és a Tanács rendelete a nemzetközi számviteli standardok alkalmazásáról szóló 1606/2002/EK rendeletnek a Bizottságra ruházott végrehajtási hatáskörök gyakorlása tekintetében történő módosításáról  /* COM/2006/0918 végleges - COD 2006/0298 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 22.12.2006COM(2006) 918 végleges2006/0298 (COD)JavaslatAZ EURÓPAI PARLAMENT ÉS A TANÁCS RENDELETEa nemzetközi számviteli standardok alkalmazásáról szóló 1606/2002/EK rendeletnek a Bizottságra ruházott végrehajtási hatáskörök gyakorlása tekintetében történő módosításáról(előterjesztő: a Bizottság)2006/0298 (COD)JavaslatAZ EURÓPAI PARLAMENT ÉS A TANÁCS RENDELETEa nemzetközi számviteli standardok alkalmazásáról szóló 1606/2002/EK rendeletnek a Bizottságra ruházott végrehajtási hatáskörök gyakorlása tekintetében történő módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 95. cikke (1) bekezdésére,tekintettel a Bizottság javaslatára[1],tekintettel az Európai Gazdasági és Szociális Bizottság véleményére[2],a Szerződés 251. cikkében megállapított eljárásnak megfelelően,mivel:(1) Az 1606/2002/EK rendelet[3] előírja, hogy egyes intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal[4] összhangban kell elfogadni;(2) A 2006/512/EK határozat azzal módosította az 1999/468/EK határozatot, hogy bevezette az ellenőrzéssel történő szabályozási bizottsági eljárást azon általános hatályú végrehajtó intézkedések elfogadására vonatkozóan, amelyek a Szerződés 251. cikkében meghatározott eljárás alapján elfogadott alap-jogiaktusok nem alapvető fontosságú elemeinek módosítására irányulnak, beleértve néhány ilyen elem törlését vagy a jogi aktus új, nem alapvető fontosságú elemekkel történő kiegészítését.(3) Az Európai Parlament, a Tanács és a Bizottság 2006/512/EK tanácsi határozatról szóló közös nyilatkozatának[5] megfelelően a már hatályban lévő jogi aktusokat az alkalmazandó eljárásoknak megfelelően ki kell igazítani A fenti nyilatkozat tartalmazza az elsőbbségiként kiigazítandó jogi aktusok listáját, többek között az 1606/83/EK rendeletet.(4) A Bizottságot fel kell hatalmazni különösen arra, hogy döntést hozzon a nemzetközi számviteli standardok Közösségen belüli alkalmazhatóságáról. Mivel a fenti intézkedések általános hatályúak, és az 1606/2002/EK rendelet új, nem alapvető fontosságú elemekkel történő kiegészítésére irányulnak, azokat az 1999/468/EK határozat 5a. cikkében meghatározott ellenőrzéssel történő szabályozási bizottsági eljárással összhangban kell elfogadni.(5) Felmerülhetnek olyan helyezetek, amikor az újonnan kiadott számviteli standardokat, a már meglévő számviteli standardok módosításait vagy azok értelmezéseit az új eljárás keretében az EU nem tudja elfogadni a naptári év vége előtt. Ez kedvezőtlenül befolyásolhatja a befektetők megértését, és így bizalmát is, mert a társaságoknak továbbra is az azóta idejét múlt korábbi számviteli standardokat és értelmezéseket kell alkalmazniuk. A fenti körülmények között, sürgősségi okokból a Bizottságot fel kell hatalmazni arra, hogy az 1999/468/EK határozat 5a. cikkének (6) bekezdésében előírt eljárással összhangban intézkedéseket fogadhasson el az 1606/2002/EK rendelet végrehajtására.(6) Az 1606/2002/EK rendeletet ezért ennek megfelelően módosítani kell.ELFOGADTA EZT A RENDELETET:1. cikkAz 1606/2002/EGK rendelet a következőképpen módosul:(1) A 3. cikk (1) bekezdése a következőképpen módosul:a) „a 6. cikk (2) bekezdésében említett eljárással összhangban” mondatrészt el kell hagyni;b) a bekezdés a következő mondattal egészül ki:„Mivel a fenti intézkedések e rendelet kiegészítése által annak nem alapvető fontosságú elemei módosítására irányulnak, azokat a 6. cikk (2) bekezdésében említett ellenőrzéssel történő szabályozási bizottsági eljárással összhangban kell elfogadni.”(2) A 6. cikk a következőképpen módosul:a) A (2) bekezdés helyébe a következő szöveg lép:„(2) Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését, valamint 7. cikkét kell alkalmazni, 8. cikkének rendelkezéseire is figyelemmel.”„Kivételes és kellően indokolt, illetve rendkívül sürgős esetekben a Bizottság alkalmazhatja az 1999/468/EK határozat 5a. cikkének (1), (2), (4) és (6) bekezdését.”b) a (3) bekezdést el kell hagyni.2. cikkEz a rendelet az Európai Unió Hivatalos Lapjában való kihirdetését követő […]. napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben,az Európai Parlament részéről a Tanács részérőlaz elnök az elnök [1] HL C […]., […], […]. o.[2] HL C […]., […], […]. o.[3] HL L 243., 2002.9.11., 1. o. 2002, p.1.[4] HL L 184., 1999.7.17., 23. o. A 2006/512/EK határozattal (HL L 200., 2006.7.22. 11. o.) módosított határozat.[5] HL C 255., 2006.10.21., 1. o.